OpenLLM-France/wikimedia huggingface dataset:
# Colin Renfrew

Andrew Colin Renfrew (Stockton-on-Tees, 1937ko uztailaren 25 – Cambridge, 2024ko azaroaren 24a) arkeologo ingelesa izan zen.
Batez ere bi libururengatik da ezaguna. Lehenengoan, 1974ko Before Civilisation: The Radiocarbon Revolution and Prehistoric Europe (Zibilizazioaren aurretik: Irratikarbonoaren Iraultza eta Historiaurreko Europa) liburuan Historiaurrean berrikuntzak Ekialde Hurbilean sortzen zirela eta hortik Europara hedatzen zirela zioen iritziari erronka egin zion.
Bigarrenean, Archaeology and Language: The Puzzle of the Indo-European Origins (euskaraz Arkeologia eta mintzaira: Indoeuroparren enigma, Gaiak, Donostia, 2002) liburuan, Anatoliako hipotesia garatu zuen. Horren arabera, indoeuroparrak ez ziren hedatu Kurgan kulturatik, 2000 urte lehenago Anatoliatik baizik. Nekazaritzarekin batera olatuen moduan, motel, ez migrazio bortitzen bidez, zabaldu ziren Europara pixkanaka.

## Liburuak

* Renfrew, A.C., 1972, The Emergence of Civilisation: The Cyclades and the Aegean in The Third Millennium BC, London.
* Renfrew, A.C., 1973, Before Civilisation, the Radiocarbon Revolution and Prehistoric Europe, London: Pimlico. ISBN 0-7126-6593-5
* Renfrew, A.C. eta Wagstaff, Malcolm (ed.), 1982, An Island Polity, the Archaeology of Exploitation in Melos, Cambridge: Cambridge University Press.
* Renfrew, A.C., (ed.), 1985, The Archaeology of Cult, the Sanctuary at Phylakopi, London: British School at Athens and Thames & Hudson.
* Renfrew, A.C., 1987, Archaeology and Language: The Puzzle of Indo-European Origins, London: Pimlico. ISBN 0-7126-6612-5
* Renfrew, A.C. eta Bahn, P. , 1991, Archaeology: Theories, Methods and Practice, London: Thames and Hudson. ISBN 0-500-28147-5
* Renfrew, A.C., 2000, Loot, Legitimacy and Ownership: The Ethical Crisis in Archaeology, London: Duckworth. ISBN 0-7156-3034-2
* Renfrew, A.C., 2003, Figuring It Out: The Parallel Visions of Artists and Archaeologists, London: Thames and Hudson. ISBN 0-500-05114-3
* Ernestine S. Elster eta Colin Renfrew (ed), Prehistoric Sitagroi : excavations in northeast Greece, 1968-1970. Vol. 2, The final report. Los Angeles, CA : Cotsen Institute of Archaeology, University of California, Los Angeles, 2003. Monumenta archaeologica 20.
* Colin Renfrew, Marija Gimbutas eta Ernestine S. Elster (ed.), Excavations at Sitagroi, a prehistoric village in northeast Greece. Vol. 1. Los Angeles : Institute of Archaeology, University of California, 1986.
* Datuak: Q335189
* Multimedia: Colin Renfrew / Q335189
# Cheilymenia crucipila

Cheilymenia crucipila Pyronemataceae familiako onddo espezie bat da.
Sinonimoak: Lachnea crucipila, Neottiella crucipila, Ciliaria crucipila, Cheilymenia calvescens, Lachnea calvescens, Patella crucipila, Humaria stellata, Humaria crucipila, Scutellinia crucipila.

## Deskribapena

Karpoforoa: 2 eta 8 mm bitartekoa, kopatxo diskoide potolo baten itxurakoa, erdian pixka bat beheratua, gero zabalduagoa, hanka gabea, substratua du euskarria. Gainazal himeniala ia leuna laranja-gorri bizi kolorekoa. Kanpoko gainazala kolore argiagoekin, ile arre argiz apainduta, zati marjinalean ere irauten dutenak. Ale isolatuak edo oso hurbil dauden talde txikietan.
Etimologia: Crucipila epitetoa latinetik dator, torturatu esan nahi duen “crucio” hitzetik eta aska, ontzigile esan nahi duen “pila” hitzetik. Bere itxuragatik?

## Jangarritasuna

Interes gastronomikorik gabea.

### Nahasketa arriskua

Ascomiceto txiki askotako bat da, bata bestearen oso antzekoak eta ez da erraza ziurtasunez identifikatzea behaketa makroskopikoaren bidez.

## Sasoia eta lekua

Udan. Nahikoa ohikoa. Lur biluzietan, leku hezeetan, bideen ertzetan, goldatutako lur zatietan.

### Banaketa eremua

Kanada, Alaska, Ameriketako Estatu Batuak, Europa, Errusia, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 597 or. ISBN 84-282-0887-5 (T. 4). ISBN: 84-282-0538-8 (O.C.)..
* ↑ Cheilymenia crucipila: GBIF—the Global Biodiversity Information Facility.

## Kanpo estekak

* Datuak: Q84857013
# Tinglev

Tinglev Aabenraa udalerrian dagoen herri bat da, Hegoaldeko Danimarkako eskualdean (Danimarka), eta 2018. urtearen hasieran 2790 biztanle inguru zituen.
Eskualdearen hegoaldean dago, Alemaniako mugatik eta Baltiko itsasoko kostaldetik gertu.

## Historia

1866ko Dukerrien Gerraren eta Pragako Bakearen ondorioz, Tinglev Schleswig-Holstein probintziako kide izan zen 1920ra arte Alemaniar Inperioan.
1920an, I. Mundu Gerran Alemaniar Inperioa garaitu ondoren, potentzia aliatu garaileek bi plebiszitu antolatu zituzten Schleswig probintziako iparraldean eta erdialdean. Schleswig iparraldean botoen %75 Danimarkarekin batzearen aldekoak izan ziren, eta %25 Alemania barruan egoteagatik. Schleswigeko erdialdean, berriz, alderantzizkoa izan zen egoera: %80 Alemanian geratzearen alde zeuden, eta %20 Danimarkan. 1920ko ekainaren 15ean, Schleswig iparraldea ofizialki anexionatu zen Danimarkarekin.

## Kanpo estekak

* Datuak: Q3618891
* Multimedia: Tinglev / Q3618891
# Capitotricha bicolor

Capitotricha bicolor Lachnaceae familiako onddo espezie bat da.
Sinonimoak: Helvella minuta, Octospora calyciformis, Peziza minuta, Peziza oxyacanthae, Peziza transparens, Peziza pulchella, Peziza pulchella var. a vulgaris, Dasyscyphus pulchellus, Peziza quercina, Cyathicula bicolor, Dasyscyphus bicolor, Lachnum bicolor, Lachnea bicolor, Lachnea pulchella, Erinella calycina, Erinella bicolor, Lachnella bicolor, Trichopeziza bicolor, Lachnella hispanica, Dasyscyphus hispanicus, Atractobolus bicolor, Atractobolus hispanicus.

## Deskribapena

Karpoforoa: 1 eta 2 mm bitarteko diametrokoa, kaliza edo kopa txiki baten forman edo baita lautuagoa ere, ia hanka gabe, ertza barrurantz biribildua. Barrualdea leuna, horia edo hori-laranja kolorekoa. Kanpoko gainazal dena ile zuri luzez estalita, estu.
Etimologia: Bicolor epitetoa bere bi koloreengatik du.

## Jangarritasuna

Ez du interes gastronomikorik.

### Nahasketa arriskua

Lachnellula-k oso antzekoak dira, baina koniferen egurretan hazten dira.

## Sasoia eta lekua

Udaberrian. Hostoerorkorren adarretan edo eroritako makilatxoetan. Gregarioa eta oso hedatua.

### Banaketa eremua

Kanada, Alaska, Ameriketako Estatu Batuak, Txile, Argentina, Groenlandia, Islandia, Kanariak, Europa, Errusia, Kaukasia, Kazakhstan, Uzbekistan, Tajikistan, Kirgizistan, Australia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 585 or. ISBN 84-282-0887-5 (T. 4). ISBN: 84-282-0538-8 (O.C.)..
* ↑ Capitotricha bicolor: GBIF—the Global Biodiversity Information Facility.

## Kanpo estekak

* Datuak: Q54366052
* Multimedia: Lachnum bicolor / Q54366052
# Puerto Princesako katedrala

Andre Maria Sortzez Garbiaren Katedrala (Parokyang Katedral ng Kalinis-linisang Paglilihi), Puerto Princesako katedrala bezala ezagutzen dena, katedral katoliko bat da Puerto Princesa hirian, Palawan, Filipinetako mendebaldeko muturrean. Bere arkitektura neogotikoa da. Puerto Princesako Bikariato Apostolikoaren eliza ama da, Puerto Princesa hiriaren mendebaldean dauden udalerriak hartzen dituena. Poblacion Matiyaga eta Poblacion Liwanag auzoen artean dago, Puerto Princesaren portutik gertu.

## Galeria

* Katedrala eta Rizal parkea
* Katedralaren neogotiko barnea 2023 urtean

## Erreferentziak

* ↑ «Immaculate Conception Cathedral Puerto Princesa City, PALAWAN, MIMAROPA, Philippines» GCatholic.

## Kanpo estekak

* Datuak: Q44645637
* Multimedia: Puerto Princesa Cathedral / Q44645637
# Zerbitzu Aktiboko Unitate

Zerbitzu Aktiboko Unitatea, ingelesez: active service unit, ASU, irlanderaz: aonad seirbhíse cogúla, Ipar Irlandako gatazkan Behin-behineko IRAren talde edo zelulak izan ziren, bi eta lau arteko kideez osatuak eta atentatuak burutzeko arduradunak. 2002an Behin-behineko IRAk 1.000 kide aktibo inguru zituen, horietako 300 kide inguru zerbitzu aktiboko unitateak osatzen zituzten.

## Historia

Kontzeptu honen aintzindariak Tom McEllistrim eta Kerry konderriko IRA izan ziren.
1977an Behin-behineko IRAk segurtasunarengatik usadiozko bataloiez osatutako militar antolakuntza laga eta IRAren brigadetatik paraleloki jarduten zuten unitateen militar antolakuntza osatu zuen.

## Kanpo estekak

* Datuak: Q599008
# Eskisto-petrolio

Eskisto-petrolioa, eskisto-olioa edo arbel-petrolioa eskisto bituminosoetatik pirolisiz, hidrogenazioz edo disoluzio termalez erauzten den petrolio ez-konbentzionala da. Prozesu hauek harriak duen materia organikoa (kerogenoa) petrolio eta gas sintetiko bihurtzen dute. Horrela ekoitzitako petrolioa bere hartan erabil daiteke erregai gisa, edo moldatu egin daiteke, hidrogenoa erantsiz eta ezpurutasunak kenduz, findegietako petrolioaren espezifikazioak betetzeko eta petrolio gordinetik eratorritakoak dituen erabilera beretarako.

## Erreferentziak

* ↑ Lasa, Irune. (2023-06-27). «Errusia eta LPEE bat, upelak gutxitzeko» Berria (Noiz kontsultatua: 2023-06-27).
* ↑ «eskisto-olio – ZT Hiztegi Berria» zthiztegia.elhuyar.eus (Noiz kontsultatua: 2023-06-27).
* ↑ «2020ko uda hartan COVID-19a zabaldu zen, klima zoratu... eta fracking-ak porrot egin zuen» Argia (Noiz kontsultatua: 2023-06-27).

## Ikus, gainera

* Eskisto-gas
* Vaca Muerta petrolio-hobia

## Kanpo estekak

* Datuak: Q3081242
# Banna Strand

Banna Strand edo Banna Beach, irlanderaz: Trá na Beannaí, Irlandako hego-mendebaldeko Kerry konderrian dagoen hondartza bat da, Ozeano Atlantikoan eta Tralee udalerritik 12 kilometro ipar-mendebaldera.
* Datuak: Q4856854
* Multimedia: Banna Strand / Q4856854
# Offshore konpainia

Offshore konpainia, offshore elkartea edo offshore korporazioa paradisu fiskal batean erregistraturik dagoen enpresa bat da. Enpresa hauek paradisu fiskalek zerga gutxiago ordaintzeko eskaintzen duten aukera aprobetxatu egiten dute, jabetza norena den ezkutatzeko aukera.

## Ikus, baita

* Offshore bankua

## Kanpo estekak

* Datuak: Q2518331
# 1953ko Euskal-Nafar mendiko txapelketa

1953ko Euskal-Nafar mendiko txapelketa :
| Datu orokorrak ||
| Lasterketa | 3. Euskal-Nafar mendiko txapelketa |
| Data | 1953 |
| Herrialdea | Espainia |
| Emaitzak ||
| Txapelduna | Hortensio Bidaurreta |
| Txapeldunordea | Gabriel Company |
| Hirugarrena | Salvador Botella |
| ◀ 1952 | 1954▶ |
| Dokumentazioa ||
1953ko Euskal-Nafar mendiko txapelketa Nafarroa Garaian egindako txirrindulari lasterketa izan zen. 1953ko ekainaren 9an, asteartea, jokatu zen. Lasterketa hau Nafarroako Sari Nagusiaren aurrekaria da.
Ibilbidea 130 kilometroko luzera izan zuen eta bi mendate igo ziren: Etxauri eta Lizarraga.
Garailea Hortensio Bidaurreta nafarra izan zen, Lizarrako helmugan sprintean Gabriel Companyri eta Salvador Botellari gailendu zitzaielarik.

## Kanpo estekak

* 1953ko Euskal-Nafar mendiko txapelketa - Procyclingstats.com
* Datuak: Q58531807
# Bolero

    Artikulu hau Kuban sortutako musika motari buruzkoa da; beste esanahietarako, ikus «Bolero (argipena)».
Boleroa jatorria Kuban duen eta Hispanoamerikako hainbat herrialdeetara hedatu den XIX. mendean sortutako musika mota bat da. Boleroaren erritmoa 4/4 konpasekoa da. Ez da Espainiako izen bereko dantzarekin, espainiar boleroarekin, nahastu behar.

## Historia

1840. urte inguruan Kuban agertu zen. 1883an Pepe Sánchez musikariak Santiago de Cuba hirian konposatutako Tristezas abestia lehenbiziko bolerotzat jo ohi da.

## Kanpo estekak

* Boleroren jatorria.

## Kanpo estekak

* Datuak: Q15830404
* Multimedia: Bolero (Latin music) / Q15830404
# Borat

Borat Sagdiyev (zirilikoz: Борат Сагдійев) Sacha Baron Cohen umorista eta aktoreak antzeztutako britainiar telebistako fikziozko pertsonaia bat da. Bere abenturak Erresuma Batua eta Estatu Batuetan gauzatzen dira. Bere jatorria Kazakhstan herrialdean dago. 2006. urtean pertsonaia honetan oinarritutako Borat: Cultural Learnings of America for Make Benefit Glorious Nation of Kazakhstan filma estreinatu zen, eta 2020an Borat Subsequent Moviefilm jarraipena.

## Kanpo estekak

* Good Borat Fanpage - Borat zaleen webgunea (Ingelesez)
* Channel 4 telebista kateko Boraten orrialdea (Ingelesez)
# Mufloi

Mufloia (Ovis orientalis orientalis) Ovis aries basatiaren azpiespeziea da. Egungo etxekoturiko ardiaren bi arbasoetako batentzat jotzen dute.
Nahiko animal handia da eta 50 kilo ere izan ditzakete.

## Erreferentziak

* ↑ Wilson & Reeder (Mammal Species of the World)
* ↑ Hiendleder S, Kaupe B, Wassmuth R, Janke A.. (2002). Molecular analysis of wild and domestic sheep questions current nomenclature and provides evidence for domestication from two different subspecies.. Proceedings. Biological sciences, The Royal Society of London.
* ↑ Hiendleder S, Mainz K, Plante Y, Lewalski H.. (1998). Analysis of Mitochondrial DNA Indicates that Domestic Sheep Are Derived from Two Different Ancestral Maternal Sources: No Evidence for Contributions from Urial and Argali Sheep. Department of Animal Breeding and Genetics, Justus-Liebig University.

## Kanpo estekak

* Datuak: Q24170028
# Jerusalemgo Erresuma Latindarra

Jerusalemgo Erresuma Latindarra 1099 eta 1291 bitartean Ekialde Hurbilan ezarria egon zen erresuma kristau bat izan zen. 1099. urtean Lehen Gurutzadan Jerusalem hiriaren konkistarekin ezarri eta 1291n musulmanek Akre hiria konkistatzearekin batera amaitu zen.

## Errege-erreginen zerrenda

| Errege / Erregin | Agintaldia | Erregeordetza |
| Godofredo Bouillongoa (Hilobi Santuaren Babeslea) | 1099–1100 | 1099–1100 |
| Balduino I.a | 1100–1118 | 1100–1118 |
| Balduino II.a | 1118–1131 | Eustakio Garnier (erregeorde, 1123) Gilen I.a Bureskoa (erregeorde, 1123-1124) |
| Melisenda eta Fulko | 1131–1153 Fulkok 1136 eta gero eragin galdu eta 1143an hil zen. Melisendak bere eskubidea mantendu zuen | 1131–1153 Fulkok 1136 eta gero eragin galdu eta 1143an hil zen. Melisendak bere eskubidea mantendu zuen |
| Balduino III.a | 1143–1162, erregekide eta Melisendaren ordezkoa 1143an; 1153an boterea aldarrikatu zuen | Melisenda (erregeorde eta aholkularia, 1154–1161) |
| Amalariko I.a | 1162–1174 | 1162–1174 |
| Balduino IV.a | 1174–1185 | Raimundo III.a Tripolikoa (erregeorde, 1174–1177) Guy Lusignangoa (erregeorde, 1183–1184) |
| Balduino V.a | 1185–1186 | Raimundo III.a Tripolikoa (erregeorde, 1185–1186) |
| Sibila eta Guy Lusignangoa | 1186–1187 | 1186–1187 |
| 1187an Jerusalem galdu; Sibila 1190ean hil arren Guyk koroa mantendu zuen; koroa 1192ra arte eztabaidan izan zen. |||
| Elisabet I.a | 1192–1205 | 1192–1205 |
| | Konrado Montferratokoarekin batera | 1192 |
| Henrike I.arekin batera | 1192–1197 | 1192–1197 |
| Amalariko II.arekin batera | 1198–1205 | 1198–1205 |
| Maria Montferratokoa | 1205–1212 | Joan Ibelingoa (erregeorde, 1205–1210) |
| Joan Briennekoa | 1210–1212 | 1210–1212 |
| Elisabet II.a (Jolanda) | 1212–1228 | Joan Briennekoa (erregeorde, 1212–1225) |
| Federiko II.a Hohenstaufenekin batera | 1225–1228 | 1225–1228 |
| Konrado Hohenstaufen, Konrado II.a | 1228–1254 | Federiko II.a (erregeorde, 1228–1243) Alizia Xanpainakoa (erregeorde, 1243–1246) Henrike I.a Ziprekoa (erregeorde, 1246–1253) Plaisance Antiokiakoa (erregeorde, 1253–1254) Hugo II.a Ziprekoa (erregeorde, 1253-1254) |
| Konrado III.a Jerusalemgoa | 1254–1268 | Plaisance Antiokiakoa (erregeorde, 1254–1261 Hugo II.a Ziprekoa (erregeorde, 1254-1267 Elisabet Lusignangoa (erregeorde, 1261–1264) Hugo Antiokiakoa (erregeorde, 1264–1268 (erregenahi: Hugo Briennekoa) |
| Hugo I.a (lehen Hugo Antiokiakoa) | 1268–1284 (hasieran Hugo Briennekoa eta Maria Antokiakoaren aurka eta gero Karlos Anjoukoaren aurka) | 1268–1284 (hasieran Hugo Briennekoa eta Maria Antokiakoaren aurka eta gero Karlos Anjoukoaren aurka) |
| Karlos Anjoukoa | 1277–1285 (Hugo I.a eta Joan II.aren aurka) | 1277–1285 (Hugo I.a eta Joan II.aren aurka) |
| Joan II.a | 1284–1285 (Karlos Anjoukoaren aurka) | 1284–1285 (Karlos Anjoukoaren aurka) |
| Henrike II.a | 1285–1291 | 1285–1291 |
| Akre 1291ean galdu zuten. |||

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak.

## Kanpo estekak

* Datuak: Q55502
* Multimedia: Kingdom of Jerusalem / Q55502
# Cosme Barrutia

Cosme Barrutia Iturriagoitia (Iurreta, 1929ko irailaren 27a - 2005eko azaroaren 12a), euskal txirrindulari profesionala izan zen 1949tik 1960 arte. 21 garaipen lortu zituen.
Bere anaia zen Anton txirrindulari profesionala ere bazen.
Errepidean ez ezik ziklo-krossean ere aritu zuen. Azken modalitate honetan behin lortu zuen Espainiako Ziklo-Kross Txapelketak.

## Palmaresa

1949
* Aranguren
1950
* Azkoitia
* Elorrio
1952
* Lazkao
* Santurtzi
* 2. Getxoko Zirkuituan
* 3. Espainiako Txirrindularitza Txapelketan
* 4. Euskal-Nafar mendiko txapelketan
1953
* Asturiasko Itzulia: etapa bat
* Eibar
* Altsasuko Saria
* Bilboko Udala Sari Nagusia
* Espainiako Ziklo-Kross Txapelketak
* 3. Getxoko Zirkuituan
1954
* Santikutz Klasika
* Getxoko Zirkuitua
* 2. Ordiziako Klasikan
* 2. Euskal-Nafar mendiko txapelketan
1955
* Portugaleteko Sari Nagusia
* Getxoko Zirkuitua
* Zumarragako hiri-zirkuitua
* 2. Loinaz Proban
* 9. Espainiako Vueltan
1956
* Udaberriko Klasikoa
* 6. Asturiasko Itzulian eta etapa bat
1957
* Loinaz Proba
* Iurreta
* 2. Errioxako Itzulian
1958
* Altsasuko Saria
* La Rigadako Itzulia

## Emaitzak lasterketa nagusietan

| Lasterketa | 1949 | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 | 1960 |
| Italiako Giroa | - | - | - | - | - | - | - | - | - | - | - | - |
| Frantziako Tourra | - | - | - | - | - | - | - | - | - | - | - | - |
| Espainiako Vuelta | X | - | X | X | X | X | 9.a | 15.a | 45.a | Utzi | Utzi | - |
| Txirrindularitzako Munduko Txapelketak (*) | - | - | - | - | 18.a | 17.a | - | - | - | Utzi | - | - |
(*) Ziklo-krossean

## Taldeak

* Independente (1949-1954)
* Gamma (1955-1957)
* Kas-Boxing Club (1958)
* Boxing Ciclo Club (1959)
* Garsa (1960)

## Erreferentziak

* ↑ Urtekaria: Cosme Barrutia

## Kanpo estekak

* Cosme Barrutia - ProCyclingStats
* Datuak: Q8351316
# Francisco Mitxelena Arsuaga

    Artikulu hau txirrindulari oiartzuarrari buruzkoa da; beste esanahietarako, ikus «Mitxelena (argipena)».
Jose Francisco Mitxelena Arsuaga (Oiartzun, 1924ko abenduaren 12a - ) euskal txirrindulari ohia da. 1942 eta 1953 artean txirrindulari profesionala izan zen eta zenbait garaipen lortu zituen. Joxe bere anaia txirrindulari profesionala ere bazen.

## Palmaresa

| 1942 Oiartzungo Zirkuitua 1943 Arantzazuko Igoera 1944 2. Santikutz Klasikan 1946 2. Espainiako Ziklo-kros Txapelketan 1947 Pasaia Hernani Baztango Itzulia 1948 Pentekostes Saria Hernani 3. Santikutz Klasikan | 1948 (jarraipena) Xanisteban Saria Dos Caminos 3. Bizkaiko Sari Nagusian 1949 Leintz Bailarari Itzulia Galdakao Dos Caminos 1950 Loinaz Proba San Juan Sari Nagusia Espainiako Ziklo-kros Txapelketa: 3.a 1951 Espainiako Ziklo-kros Txapelketa: 2.a Gipuzkoako txapelketa (Pista) 3. Santikutz Klasikan 1952 5. Euskal-Nafar mendiko txapelketan |

## Emaitzak lasterketa nagusietan

| Lasterketa | 1942 | 1943 | 1944 | 1945 | 1946 | 1947 | 1948 | 1949 | 1950 | 1951 | 1952 | 1953 |
| Italiako Giroa | X | X | X | X | - | - | - | - | - | - | - | - |
| Frantziako Tourra | X | X | X | X | X | - | - | - | - | - | - | - |
| Espainiako Vuelta | - | X | X | - | - | - | - | X | UT | X | X | X |
| Txirrindularitzako Munduko Txapelketak | X | X | X | X | - | - | - | - | - | - | - | - |
| Ziklo-kroseko Munduko Txapelketa | X | X | X | X | X | X | X | X | - | 20.a | - | - |
-: Ez zuen parte hartu Err.: Erretiratu zen X: Ez zuten egin

## Taldeak

* Independente (1942-1947)
* Real Sociedad (1948)
* Touring (1949)
* Independente (1950-1953)

## Erreferentziak

* ↑ www.urtekaria.com

## Kanpo estekak

* Datuak: Q509924
# Martin Mancisidor

Martin Mancisidor Chirapozo (Basauri, 1924ko azaroaren 1a - Mundaka, 2011ko apirilaren 21a) euskal txirrindularia izan zen, 1953 eta 1957 artean profesionala. Bere ibilbidean 42 garaipen lortu zituen.

## Palmaresa

1940
* Galdakao
* Basauri
1941
* Santo Domingoko Igoera
* Burdinezko Gerriko Sari Nagusia (Bilbo)
* Deustu
* Gasteiz (Araba Sari Nagusia)
* Sestao (Cascoko Zirkuitua)
* Arrasate (San Juan Saria)
* Ordiziako Klasika
* Espainiako Mendiko txapelketa: 3.a
1942
* Arantzazuko Igoera, eta etapa 1
* Arrateko Igoera
* 2. Masferrer garaikurra eta etapa 1
* Basauriko Zirkuitua
* San Juan Sari Nagusia
* Bizkaiko Sari Nagusia
* Begoñako Zirkuitua
* 2. Getxoko Zirkuituan
* 2. Narancoko Igoeran
* 2. Iparraldeko Zirkuituan
1943
* Elgetako Zirkuitua
* Arrateko Igoera
* Burdinezko Gerriko Sari Nagusia (Bilbo)
* Ordiziako Klasika
* Getxoko Zirkuitua
* Asuako Zirkuitua
* Bilboko Udala Sari Nagusia, eta etapa 1
1944
* Santo Domingoko Igoera
* Elgetako Zirkuitua
* Arrateko Igoera
* Vilarreal-Morella-Vilarreal, eta 2 etapa
* Kantabriako Itzulia
* 2. Getxoko Zirkuituan
* 2. Masferrer garaikurran
* 2. Clásica a los Puertos de Guadarraman
1945
* Elgetako Zirkuitua
* San Juan Sari Nagusia, eta etapa 1
* Espainiako Mendiko txapelketa: 3.a
1946
* Arrateko Igoera
1950
* Santikutz Klasika
* Galapagarreko Itzulia
* Irun (San Martzial Zirkuitua)
* Gipuzkoako txapelketa (Lasarte)
* 2. Getxoko Zirkuituan
1952
* Loinaz Proba
* 9. Euskal-Nafar mendiko txapelketan

## Emaitzak lasterketa nagusietan

| Lasterketa | 1940 | 1941 | 1942 | 1943 | 1944 | 1945 | 1946 | 1947 | 1948 | 1949 | 1950 | 1951 | 1952 | 1953 | 1954 |
| Italiako Giroa | - | X | X | X | X | X | - | - | - | - | - | - | - | - | - |
| Frantziako Tourra | X | X | X | X | X | X | X | - | - | - | - | - | - | - | - |
| Espainiako Vuelta | X | - | - | X | X | Err. | - | 25. | - | X | 16. | X | X | X | X |
| Txirrindularitzako Munduko Txapelketak | X | X | X | X | X | X | - | - | - | - | - | - | - | - | - |
-: Ez zuen parte hartu Err.: Erretiratu zen X: Ez zuten egin

## Taldeak

* Independente (1940-1941)
* Osasuna (1942)
* U.D. Sans (1943)
* BH (1944)
* Independente (1945-1954)

## Erreferentziak

* ↑ Urtekaria

## Kanpo estekak

* Martin Mancisidor - ProCyclingStats
* Datuak: Q9029808
# 1952ko Euskal-Nafar mendiko txapelketa

1952ko Euskal-Nafar mendiko txapelketa :
| Datu orokorrak ||
| Lasterketa | 2. Euskal-Nafar mendiko txapelketa |
| Data | 1952.eko ekainak 9 |
| Herrialdea | Espainia |
| Emaitzak ||
| Txapelduna | Hortensio Bidaurreta |
| Txapeldunordea | Julián Agirrezabal |
| Hirugarrena | Manuel Aizpuru |
| ◀ 1951 | 1953▶ |
| Dokumentazioa ||
1952ko Euskal-Nafar mendiko txapelketa Nafarroa Garaian egindako txirrindulari lasterketa izan zen. 1952ko ekainaren 9an, astelehena, jokatu zen. Lasterketa hau Nafarroako Sari Nagusiaren aurrekaria da.
Ibilbidea 125 kilometroko luzera izan zuen eta bi mendate igo ziren: Urbasa, Lizarraga.
Garailea Hortensio Bidaurreta nafarra izan zen, Lizarrako helmugan sprintean Julián Agirrezabal bizkaitarrari gailendu zitzaiolarik.

## Kanpo estekak

* 1952ko Euskal-Nafar mendiko txapelketa - Procyclingstats.com
* Datuak: Q58531805
# Brianna Hildebrand

Brianna Hildebrand (College Station, 1996ko abuztuaren 14a ) estatubatuar aktorea da. Deadpool (2016), Deadpool 2 (2018) eta Deadpool & Wolverine (2024) filmetan Negasonic Teenage Warhead gisa agertzeagatik da ezaguna.

## Erreferentziak

* ↑ https://movieweb.com/person/brianna-hildebrand/
* ↑ https://www.last.fm/music/Brianna+Hildebrand
* ↑ https://www.tvinsider.com/people/brianna-hildebrand/?srsltid=AfmBOoqh-lLWJN6LszCu0b0EY2IvnX3h9ukFyu7YcEjcLhjlIY6ugnje

## Kanpo estekak

* (Ingelesez) Brianna Hildebrand — IMDb
* Datuak: Q19956159
* Multimedia: Brianna Hildebrand / Q19956159